
[bookmark: _Toc166297193]LĪGUMA PROJEKTS
par poligona “Cinīši” reversās osmozes poligona infiltrāta attīrīšanas kompleksa sekmīgas, efektīvas darbības nodrošināšana un infiltrāta attīrīšanas kompleksa ekspluatācijas pakalpojuma sniegšanu, t.sk. ķīmikāliju nodrošināšanu

Daugavpils                                                                                         	            2026.gada __._________

Sabiedrība ar ierobežotu atbildību „Atkritumu apsaimniekošanas Dienvidlatgales starppašvaldību organizācija”, Reģ. Nr.41503029988, juridiskā adrese: “Cinīši”, Demenes pagasts, Augšdaugavas novads, LV-5442, turpmāk PASŪTĪTĀJS, ____________________ pamata, no vienas puses, un
	(pakalpojuma sniedzēja nosaukums , vienotais reģistrācijas Nr.( ), juridiskā adrese ( ), turpmāk saukta  IZPILDĪTĀJS, (vadītāja Vārds, Uzvārds) personā, kurš darbojas uz <dokumenta nosaukums> pamata, no otras puses,
	abi kopā vai katrs atsevišķi, turpmāk saukti “LĪDZĒJI”, pamatojoties uz SIA „AADSO” iepirkuma komisijas 20__.gada ______ lēmumu (20__.gada _____ protokols Nr.__) “Poligona “Cinīši” reversās osmozes poligona infiltrāta attīrīšanas kompleksa sekmīgas, efektīvas darbības nodrošināšana un infiltrāta attīrīšanas kompleksa ekspluatācijas pakalpojuma sniegšana, t.sk. ķīmikāliju nodrošināšana”, identifikācijas numurs SIA AADSO 2026/20, Pasūtītāja 2026.gada ____ Dalībnieku kopsapulces lēmumu Nr.___ noslēdza šādu līgumu, turpmāk – Līgums:

1. Līguma priekšmets
1.1. Pasūtītājs uzdod, bet Izpildītājs apņemas par saviem līdzekļiem, izmantojot savu personālu, tehniskos resursus, zināšanas un organizatorisko kapacitāti, nodrošināt Pasūtītājam piederošās sadzīves atkritumu poligona infiltrāta attīrīšanas iekārtas (turpmāk – Objekts) pilna servisa ekspluatāciju, tehnoloģiskā procesa vadību un nepārtrauktu darbību (turpmāk – Pakalpojums), nodrošinot Līgumā noteikto kvalitātes, drošības, vides aizsardzības un ekspluatācijas prasību izpildi.
1.2. Pakalpojuma izpilde notiek saskaņā ar Pasūtītāja norādījumiem, Līguma noteikumiem, Līguma 1. pielikumu “Tehniskā specifikācija” (turpmāk – Tehniskā specifikācija), Līguma 2. pielikumu “Finanšu piedāvājums” (turpmāk – Finanšu piedāvājums), Līguma 3. pielikumu “Tehniskais piedāvājums” (turpmāk – Tehniskais piedāvājums) kā arī citiem normatīvajiem aktiem un standartiem, kas saistīti ar Pakalpojumu sniegšanu.
1.3. Pakalpojums ietver visu nepieciešamo darbu, pasākumu un resursu nodrošināšanu, kas nepieciešami Objekta drošai, nepārtrauktai un efektīvai ekspluatācijai, tostarp, bet ne tikai:
· infiltrāta attīrīšanas tehnoloģiskā procesa nepārtrauktu vadību un kontroli; 
· reversās osmozes membrānu sistēmas ekspluatāciju, monitoringu, aizsardzību un uzturēšanu; 
· ķīmisko reaģentu izvēli, piegādi, uzglabāšanu, dozēšanu un efektivitātes nodrošināšanu; 
· CIP (Cleaning in Place) procedūru plānošanu, organizēšanu un izpildi; 
· degazācijas sistēmas ekspluatāciju; 
· SCADA, automatizācijas un tehnoloģiskā monitoringa sistēmu izmantošanu tehnoloģiskā procesa vadībai; 
· laboratoriskās kontroles organizēšanu un tehnoloģisko datu analīzi; 
· tehnoloģisko iekārtu profilaktisko apkopi un remontdarbiem nepieciešamo pasākumu veikšanu Līgumā noteiktajā apjomā; 
· garantiju nosacījumu ievērošanu un visu spēkā esošo ražotāju garantiju saglabāšanu; 
· citu Tehniskajā specifikācijā noteikto pienākumu izpildi.
1.4. Izpildītājs sniedz Pakalpojumu kā pilna servisa ekspluatācijas pakalpojumu un uzņemas pilnu atbildību par tehnoloģiskā procesa organizēšanu, vadību un rezultātu sasniegšanu Līgumā noteiktajā apjomā.
1.5. Izpildītājs ir atbildīgs par to, lai Pakalpojuma izpildes rezultātā tiktu nodrošināta infiltrāta attīrīšanas procesa nepārtraukta darbība, tehniskajā specifikācijā noteikto ekspluatācijas rādītāju sasniegšana, attīrītā permeāta kvalitātes atbilstība normatīvo aktu un piesārņojošās darbības atļaujas prasībām, kā arī tehnoloģisko iekārtu ekspluatācija atbilstoši ražotāju prasībām.
1.6. Par kvalitatīvi sniegtu Pakalpojumu Līguma izpratnē uzskatāms Pakalpojums, kura rezultātā visā Līguma darbības laikā tiek nodrošināta:
· tehniskajā specifikācijā noteikto pakalpojuma kvalitātes rādītāju izpilde; 
· attīrītā permeāta kvalitātes atbilstība normatīvo aktu un piesārņojošās darbības atļaujas prasībām; 
· tehnoloģiskā procesa nepārtrauktība un stabilitāte; 
· iekārtu ekspluatācija atbilstoši ražotāju prasībām; 
· spēkā esošo garantiju saglabāšana; 
· vides aizsardzības un darba aizsardzības prasību ievērošana.
1.7. Izpildītājs apliecina, ka pirms Līguma noslēgšanas ir iepazinies ar Objekta tehnisko stāvokli, tehnoloģisko procesu, ekspluatācijas apstākļiem, infiltrāta kvalitātes raksturlielumiem, tehnisko dokumentāciju, ražotāju norādījumiem, garantijas nosacījumiem un citiem iepirkuma dokumentiem, kā arī ir izvērtējis visus riskus, kas saistīti ar Pakalpojuma nodrošināšanu.
1.8. Izpildītājs apliecina, ka tā rīcībā ir pietiekami cilvēkresursi, tehniskie līdzekļi, profesionālā pieredze un kompetence, lai nodrošinātu Objekta nepārtrauktu, drošu un efektīvu ekspluatāciju visā Līguma darbības laikā.
1.9. Izpildītājs nav tiesīgs atsaukties uz nepietiekamu informāciju par Objektu, tehnoloģisko procesu vai ekspluatācijas apstākļiem kā pamatu Pakalpojuma kvalitātes samazināšanai, termiņu pagarināšanai vai papildu samaksas pieprasīšanai.
1.10. Izpildītājs Pakalpojumu sniedz kā pilna servisa ekspluatācijas pakalpojumu, uzņemoties atbildību ne tikai par atsevišķu darbu veikšanu, bet arī par tehnoloģiskā procesa kopējo rezultātu sasniegšanu, tai skaitā:
· attīrītā permeāta kvalitātes atbilstību normatīvo aktu prasībām; 
· tehnoloģiskā procesa stabilitāti; 
· iekārtu tehniskā stāvokļa saglabāšanu; 
· garantijas saistību saglabāšanu; 
· Tehniskajā specifikācijā noteikto ekspluatācijas parametru nodrošināšanu.

2. Līguma un Pakalpojuma cena
2.1. [bookmark: _Hlk179446848]Pasūtītājs veic Pakalpojuma sniedzējam samaksu par Pakalpojuma sniegšanu, ņemot vērā vidē novadītā attīrītā ūdens (permiāta) apjomu, kas tiek noteikts atbilstoši skaitītāju rādījumiem. Pasūtītājs maksā Pakalpojuma sniedzējam EUR ___ (___________ eiro un __ centi) bez PVN par 1 m3 (viens kubikmetrs) attīrītā ūdens (permiāta). PVN maksājams atbilstoši normatīvajam regulējumam. Kopējā līguma summa visā Līguma darbības laika ir līdz EUR 390000.00 (trīs simti deviņdesmit tūkstoši euro un nulle centi) bez PVN.
2.2. Provizoriskais attīrāmā infiltrāta apjoms līguma darbības laikā ir 20 000 m³. Faktiskais apjoms var mainīties atkarībā no infiltrāta veidošanās, meteoroloģiskajiem apstākļiem un citiem no Pasūtītāja neatkarīgiem faktoriem. Samaksa tiek veikta par faktiski attīrīto permeāta apjomu, piemērojot Pretendenta piedāvāto vienības cenu.
2.3. Apsaimniekotā infiltrāta apjomu uzskaiti, par ko tiek sastādīts akts, nodrošina uzskaiti 2 (divās) uzskaites mērierīcēs:
2.3.1. Ienākošais infiltrāts (m³);
2.3.2. Izejošais permiāts (m³).
2.4. Izpildītāja piedāvātā Pakalpojuma cena ir uzskatāma par pilna servisa cenu, kas ietver visas izmaksas, kas nepieciešamas pilnīgai un kvalitatīvai Līguma izpildei, tai skaitā:
· personāla izmaksas; 
· tehnoloģisko reaģentu iegādi un piegādi; 
· laboratoriskās kontroles izmaksas; 
· tehniskās apkopes un remontdarbu izmaksas; 
· rezerves daļu un ekspluatācijas materiālu izmaksas; 
· garantijas saistību saglabāšanai nepieciešamos pasākumus; 
· tehnoloģiskā procesa optimizācijas izmaksas. 
2.5. Izpildītājam nav tiesību prasīt papildu samaksu par izmaksām, kas bija paredzamas iepirkuma dokumentācijas sagatavošanas un piedāvājuma iesniegšanas laikā.
2.6. Gadījumā, ja Līguma darbības laikā Pasūtītājs nav izlietojis visu Līguma cenu, Izpildītājs nav tiesīgs celt jebkāda veida pretenzijas un pieprasīt Līguma cenas samaksu pilnā apmērā.
2.7. Izpildītājam nav tiesību pieprasīt papildu samaksu par darbiem vai izmaksām, kas objektīvi bija nepieciešamas Tehniskajā specifikācijā noteikto pienākumu izpildei.
2.8. Reaģentu, rezerves daļu, transporta, darba samaksas, energoresursu un citu izmaksu pieauguma risks ir iekļauts Pretendenta piedāvātajā vienības cenā un pats par sevi nav pamats Līguma cenas pārskatīšanai, izņemot Līgumā vai normatīvajos aktos noteiktos gadījumus.
2.9. Attīrītā permeāta daudzumu nosaka pēc verificētu plūsmas mērītāju un SCADA sistēmas datiem. Ja rodas domstarpības par attīrītā permeāta apjomu, noteicošie ir verificēto mēraparātu un SCADA sistēmas dati, ja vien nav pierādīta to neatbilstība.
2.10. Pretendenta piedāvātā vienības cena ir "pilna servisa cena", kas ietver visas izmaksas un riskus, kuri nepieciešami tehniskajā specifikācijā noteiktā rezultāta sasniegšanai.
2.11. Izpildītājam nav tiesību pieprasīt papildu samaksu par:
· paaugstinātu reaģentu patēriņu; 
· biežākām CIP procedūrām; 
· infiltrāta sastāva svārstībām projektētajās robežās; 
· personāla izmaksu pieaugumu; 
· tehnoloģiskā procesa organizēšanu; 
· garantiju saglabāšanu; 
· SCADA monitoringu; 
· laboratorisko kontroli; 
· citiem izdevumiem, kas ir nepieciešami Tehniskās specifikācijas izpildei.

3. Samaksas kārtība
3.1. [bookmark: _Ref404593597]Pasūtītājs veic samaksu par kvalitatīvu, Līguma noteikumiem un normatīvajiem aktiem atbilstoši sniegtu Pakalpojumu ne vēlāk kā 30 (trīsdesmit) dienu laikā ar nosacījumu, ka Izpildītājs ir iesniedzis Pasūtītājam šādus dokumentus:
3.1.1. abpusēji parakstīts Pakalpojuma nodošanas – pieņemšanas akts (turpmāk – Pieņemšanas – nodošanas akts);
3.1.2. Izpildītāja sagatavots un ar Pasūtītāju saskaņots rēķins, kas izrakstīts pēc Pieņemšanas – nodošanas akta abpusējas parakstīšanas.
3.2. Izpildītājs rēķinā papildus citiem obligātajiem rekvizītiem norāda Pasūtītāja piešķirto Līguma reģistrācijas numuru, Līguma datumu, sniegto Pakalpojumu un piemēroto PVN likmi spēkā esošajos normatīvajos aktos noteiktajā kārtībā un apmērā.
3.3. Izpildītājs Līguma 3.1. punktā 3.1.1. – 3.1.2. norādītos dokumentus iesniedz Pasūtītājam Līguma 14.1.1. vai 14.1.2. apakšpunktā noteiktajā kārtībā.
3.4. Rēķinu par iepriekšējā mēnesī sniegtiem Pakalpojumiem Izpildītājs iesniedz Pasūtītājam līdz nākamā mēneša 5. (piektajam) datumam. 
3.5. Par samaksas dienu tiek uzskatīta diena, kad Pasūtītājs veicis naudas pārskaitījumu uz Izpildītāja Līgumā norādīto bankas norēķina kontu.
3.6. Katra no Pusēm sedz savus izdevumus par norēķinu pakalpojumiem, kas saistīti ar naudas paskaitījumiem.
3.7. Pasūtītājam ir tiesības atlikt Pakalpojuma pieņemšanu un maksājuma veikšanu līdz neatbilstību novēršanai, ja konstatēts, ka:
· Pakalpojums neatbilst Līguma vai Tehniskās specifikācijas prasībām; 
· nav iesniegtas noteiktās atskaites vai dokumentācija; 
· nav nodrošināta attīrītā permeāta kvalitātes atbilstība; 
· nav veikti obligātie tehniskās apkopes vai kontroles pasākumi. 
· Pakalpojuma pieņemšanas atlikšana neatbrīvo Izpildītāju no pienākuma nekavējoties novērst konstatētās neatbilstības.
3.8. Visus rēķinus Izpildītājs sagatavo elektroniski un no sava e-pasta adreses nosuta uz Pasūtītājs e-pasta adresi aadso@inbox.lv PDF un XML formātos.  Rēķinā obligāti jābūt norādītam arī Līguma numuram. Izpildītājs sagatavo e-rēķinus atbilstoši normatīvo aktu prasībām attiecībā uz rēķinā norādāmo informāciju. E-rēķins tiek uzskatīts par saņemtu brīdī, kad Izpildītājs to nosūtījis uz Pasūtītāja norādīto e-pasta adresi. Par samaksas brīdi uzskatāms bankas atzīmes datums Pasūtītāja maksājuma uzdevumā.
3.9. Ja Objekta ekspluatācijas laikā rodas nepieciešamība veikt tehnoloģisko iekārtu, mezglu vai komponentu nomaiņu, papildināšanu vai uzlabojumus, kas nav saistīti ar garantijas remontu un nav ietverti šajā Līgumā noteiktajā Pakalpojuma cenā, Izpildītājs pēc Pasūtītāja pieprasījuma organizē tirgus izpēti un iesniedz Pasūtītājam vismaz divus savstarpēji salīdzināmus cenu piedāvājumus vai citu dokumentētu tirgus izpētes informāciju, ja objektīvu iemeslu dēļ nav iespējams saņemt divus piedāvājumus.
3.10. Izpildītājs pirms jebkādu preču pasūtīšanas vai darbu uzsākšanas saņem Pasūtītāja rakstveida saskaņojumu par izvēlēto tehnisko risinājumu, piegādātāju un izmaksām.
3.11. Šajā punktā minēto preču piegādes, remontdarbu vai uzlabojumu kopējā līgumcena viena kalendārā gada laikā nedrīkst pārsniegt 9 999,99 EUR (deviņi tūkstoši deviņi simti deviņdesmit deviņi euro un 99 centi) bez PVN, ja Puses rakstveidā nevienojas citādi. Par šajā punktā minēto darbu izpildi, preču piegādi, izpildes termiņiem un samaksas kārtību Puses katrā konkrētajā gadījumā vienojas atsevišķi, noformējot rakstisku vienošanos vai Pasūtītāja apstiprinātu pasūtījumu.
3.12. Elektroenerģijas patēriņa uzskaite un kompensācija
3.12.1. Pasūtītājs nodrošina Objekta elektroenerģijas patēriņa uzskaiti, izmantojot Objektā uzstādītos elektroenerģijas komercuzskaites mēraparātus un SCADA sistēmas datus.
3.12.2. Elektroenerģijas specifisko patēriņu aprēķina katru kalendāro mēnesi, nosakot attiecību starp Objekta elektroenerģijas patēriņu (kWh) un faktiski saražotā un vidē novadītā attīrītā permeāta apjomu (m³).
3.12.3. Ja kalendārā mēnesī faktiskā elektroenerģijas specifiskā patēriņa vērtība pārsniedz Izpildītāja Tehniskajā piedāvājumā garantēto elektroenerģijas specifiskā patēriņa rādītāju (kWh/m³ attīrīta un vidē novadīta permeāta), un šāds pārsniegums radies Izpildītāja darbības vai bezdarbības dēļ, Izpildītājam ir pienākums atlīdzināt Pasūtītājam elektroenerģijas pārtēriņa izmaksas.
3.12.4. Elektroenerģijas pārtēriņa izmaksas aprēķina pēc šādas formulas:
K = (Ef − Eg) × V × C
kur:
K – atlīdzināmā summa (EUR bez PVN); 
Ef – faktiskā elektroenerģijas specifiskā patēriņa vērtība (kWh/m³); 
Eg – Izpildītāja garantētā elektroenerģijas specifiskā patēriņa vērtība (kWh/m³); 
V – attiecīgajā kalendārajā mēnesī faktiski saražotais un vidē novadītais attīrītā permeāta apjoms (m³); 
C – Pasūtītāja faktiskā vidējā elektroenerģijas cena (EUR/kWh) attiecīgajā norēķinu periodā saskaņā ar spēkā esošo elektroenerģijas piegādes līgumu, ieskaitot elektroenerģijas piegādes un sistēmas pakalpojumu izmaksas, ciktāl tās ir attiecināmas uz elektroenerģijas patēriņu. 
3.12.5. Pasūtītājs sagatavo elektroenerģijas pārtēriņa aprēķinu un iesniedz Izpildītājam attiecīgu rēķinu vai veic savstarpējo prasījumu ieskaitu ar kārtējo maksājumu, par to rakstveidā informējot Izpildītāju.
3.12.6. Izpildītājam ir tiesības 10 (desmit) darba dienu laikā pēc aprēķina saņemšanas iesniegt motivētus rakstveida iebildumus, pievienojot tos pamatojošus dokumentus. Iebildumu iesniegšana pati par sevi neatbrīvo Izpildītāju no pienākuma izpildīt Līgumā noteiktās saistības.
3.12.7. Elektroenerģijas pārtēriņa kompensācija nav piemērojama, ja Izpildītājs pierāda, ka elektroenerģijas specifiskā patēriņa pieaugums radies tikai no Izpildītāja neatkarīgu apstākļu dēļ, kas atbilst Tehniskajā specifikācijā noteiktajiem izņēmuma gadījumiem, un Pasūtītājs tos ir atzinis par pamatotiem.

4. Līguma saistību izpildes nodrošinājums
4.1. Izpildītājs 10 (desmit) darba dienu laikā no Līguma noslēgšanas dienas iesniedz Pasūtītājam no izpildītāja puses neatsaucamu bankas vai apdrošināšanas sabiedrības izsniegtu Līguma saistību izpildes garantiju 10% (desmit procentu) apmērā no Līgumcenas bez PVN, ar tajā ietvertu garantijas sniedzēja apņemšanos veikt bezierunu garantijas maksājumu pēc pirmā Pasūtītāja pieprasījuma. Līguma izpildes garantiju Pasūtītājs var izmantot līgumsoda ieturēšanai, gadījumā, ja Izpildītājs atsakās izpildīt līgumu vai līgums tiek vienpusēji izbeigts kavējuma vai neizpildes dēļ. 
4.2. Līguma saistību nodrošinājuma termiņš ir 12 (divpadsmit) mēneši un papildus 2 (divi) mēneši no līguma noslēgšanas dienas.
4.3. Izpildītājs Līguma 4.1. punktā norādīto saistību izpildes nodrošinājumu Pasūtītājam iesniedz kādā no šādiem veidiem:
4.3.1. elektroniski Līguma 14.1.2. vai 14.1.3. apakšpunktā noteiktajā kārtībā, ja bankas garantija vai apdrošināšanas polise ir parakstīta ar tās izdevēja drošu elektronisku parakstu;
4.3.2. Līguma 14.1.1. vai 14.1.4. apakšpunktā noteiktajā kārtībā, ja tiek iesniegts attiecīga dokumenta oriģināls, kas parakstīts ar tās izdevēja parakstu.
4.4. Pasūtītājam ir tiesības izmantot Līguma saistību izpildes nodrošinājumu pilnā apmērā vai daļā, iesniedzot Garantijas devējam rakstisku pieprasījumu, ja Izpildītājs nav pienācīgi izpildījis Līgumā noteiktās saistības vai nav novērsis konstatētās neatbilstības Pasūtītāja noteiktajā termiņā.
4.5. Pasūtītājs ir tiesīgs izmantot Līguma saistību izpildes nodrošinājumu, ja iestājas vismaz viens no šādiem gadījumiem:
4.5.1. Izpildītājs vienpusēji izbeidz Līgumu pirms termiņa vai atsakās turpināt Līguma izpildi, izņemot Līguma 13.11.1.–13.11.6. apakšpunktā noteiktos gadījumus.
4.5.2. Izpildītājs būtiski pārkāpj Līguma saistības un Pasūtītāja noteiktajā termiņā nenovērš konstatēto pārkāpumu, tostarp gadījumos, kad:
· netiek nodrošināta infiltrāta attīrīšanas procesa nepārtraukta darbība; 
· netiek nodrošināts Līgumā noteiktais minimālais attīrītā permeāta apjoms; 
· netiek nodrošināta attīrītā permeāta kvalitātes atbilstība normatīvo aktu, atļauju vai Līguma prasībām; 
· netiek nodrošināta tehnoloģisko parametru uzturēšana; 
· netiek nodrošināta membrānu sistēmas, automatizācijas sistēmas vai citu tehnoloģisko mezglu atbilstoša ekspluatācija. 
· tiek pārtraukti vai būtiski traucēti infiltrāta attīrīšanas procesi; 
· tiek pārsniegtas normatīvajos aktos noteiktās piesārņojošo vielu emisiju robežvērtības; 
· tiek bojātas tehnoloģiskās iekārtas; 
· tiek zaudētas ražotāja vai piegādātāja garantijas; 
· Izpildītājs nenodrošina neatbilstību novēršanu Pasūtītāja noteiktajā termiņā.
4.5.3. Izpildītājs nav saglabājis spēkā esošās ražotāju vai piegādātāju garantijas, ja garantijas zaudēšana radusies Izpildītāja darbības, bezdarbības, neatbilstošas ekspluatācijas vai tehnoloģisko prasību neievērošanas rezultātā.
4.5.4. Izpildītājs atkārtoti (vismaz divas reizes) nav ievērojis Līgumā noteiktos Pakalpojumu izpildes termiņus vai reaģēšanas termiņus, par ko Pasūtītājs ir iesniedzis Izpildītājam rakstiskas pretenzijas.
4.5.5. Izpildītājs atkārtoti (vismaz divas reizes) ir sniedzis Pakalpojumus neatbilstoši Līguma, tehniskās specifikācijas vai normatīvo aktu prasībām un nav novērsis neatbilstības Pasūtītāja noteiktajā termiņā.
4.5.6. Izpildītājs nav novērsis konstatētus defektus, trūkumus vai tehnoloģiskās neatbilstības Līgumā vai Pasūtītāja paziņojumā noteiktajā termiņā.
4.5.7. Izpildītāja darbības vai bezdarbības rezultātā ir radies vai var rasties būtisks risks:
· videi; 
· cilvēku veselībai vai drošībai; 
· tehnoloģisko iekārtu bojājumiem; 
· Pasūtītāja mantiskajām interesēm. 
4.6. Garantijas izmantošanas kārtība
4.6.1. Pasūtītājam ir tiesības izmantot Līguma saistību izpildes nodrošinājumu, lai segtu:
· Izpildītāja saistību neizpildes vai nepienācīgas izpildes rezultātā radušos zaudējumus; 
· izmaksas, kas saistītas ar trešo personu piesaisti, lai nodrošinātu nepārtrauktu Pakalpojumu sniegšanu; 
· avārijas, remonta vai pagaidu ekspluatācijas nodrošināšanas izmaksas; 
· līgumsodus, ja Izpildītājs tos nav samaksājis Līgumā noteiktajā termiņā; 
· citas Līgumā paredzētās Pasūtītāja prasības pret Izpildītāju. 
4.6.2. Garantijas devējs izmaksā garantijas summu pēc pirmā Pasūtītāja rakstiska pieprasījuma, ja Pasūtītājs pieprasījumā apliecina, ka Izpildītājs nav izpildījis vai nav pienācīgi izpildījis Līgumā noteiktās saistības.
4.6.3. Pasūtītājam nav pienākuma pirms garantijas izmantošanas iesniegt Garantijas devējam pierādījumus par zaudējumu faktisko apmēru, ja Garantijas noteikumi paredz izmaksu veikšanu pēc pirmā pieprasījuma.

5. Civiltiesiskās atbildības apdrošināšana
5.1. IZPILDĪTĀJAM ir pienākums ne vēlāk kā 10 (desmit) darba dienu laikā pēc Līguma parakstīšanas iesniegt PASŪTĪTĀJAM profesionālās civiltiesiskās atbildības apdrošināšanas polises kopiju un apdrošinātāja izsniegtu apliecinājumu par polises spēkā esamību.
5.2. IZPILDĪTĀJAM nav tiesību uzsākt Pakalpojumu sniegšanu pirms šā punkta prasībām atbilstošas profesionālās civiltiesiskās atbildības apdrošināšanas polises iesniegšanas PASŪTĪTĀJAM.
5.3. Profesionālās civiltiesiskās atbildības apdrošināšanai ir jāsedz zaudējumi, kas radušies IZPILDĪTĀJA vai tā darbinieku, apakšuzņēmēju vai citu Līguma izpildē iesaistīto personu darbības vai bezdarbības rezultātā, tai skaitā zaudējumi, kas radušies:
· poligona infiltrāta attīrīšanas iekārtu ekspluatācijas laikā;
· tehnoloģiskā procesa vadības un ekspluatācijas rezultātā;
· tehnoloģisko reaģentu uzglabāšanas, dozēšanas un lietošanas rezultātā;
· membrānu sistēmas (tai skaitā DOC membrānu sistēmas) ekspluatācijas laikā;
· tehnisko apkopju, CIP procesu, kalibrāciju un remontdarbu veikšanas laikā;
· personāla kļūdu, nolaidības vai profesionālo pienākumu nepienācīgas izpildes rezultātā;
· vides piesārņojuma vai tā draudu iestāšanās rezultātā;
· PASŪTĪTĀJA mantai nodarīto zaudējumu rezultātā;
· trešo personu mantai, veselībai vai dzīvībai nodarīto zaudējumu rezultātā.
5.4. Apdrošināšanas polisei jāparedz apdrošinājuma limits ne mazāks par 725 000 EUR vienam apdrošināšanas gadījumam un apdrošināšanas periodā, ja iepirkuma dokumentācijā nav noteikta lielāka minimālā apdrošinājuma summa. Ja iepirkuma dokumentācijā noteikta lielāka summa, piemērojama iepirkuma dokumentācijā noteiktā prasība.
5.5. Profesionālās civiltiesiskās atbildības apdrošināšanai jābūt spēkā no Pakalpojuma sniegšanas uzsākšanas dienas un nepārtraukti visā Līguma darbības laikā, kā arī līdz visu Līgumā paredzēto saistību pilnīgai izpildei.
5.6. Ja apdrošināšanas polises termiņš beidzas Līguma darbības laikā, IZPILDĪTĀJAM ir pienākums ne vēlāk kā 10 (desmit) darba dienas pirms tās termiņa beigām nodrošināt polises pagarināšanu vai noslēgt jaunu apdrošināšanas līgumu ar ne mazāku apdrošināšanas segumu un iesniegt PASŪTĪTĀJAM attiecīgās polises kopiju.
5.7. Apdrošināšanas polises darbības izbeigšanās, apturēšana, seguma samazināšana vai citi apstākļi, kuru dēļ netiek nodrošināts šajā Līgumā noteiktais apdrošināšanas segums, uzskatāmi par būtisku Līguma pārkāpumu un dod PASŪTĪTĀJAM tiesības apturēt Pakalpojuma sniegšanu, atteikties pieņemt Pakalpojumu izpildi, piemērot Līgumā paredzētos līgumsodus vai vienpusēji izbeigt Līgumu.
5.8. Civiltiesiskās atbildības apdrošināšanas esamība vai apdrošinātāja izmaksātā atlīdzība nekādā veidā neierobežo un neatbrīvo IZPILDĪTĀJU no pienākuma pilnā apmērā atlīdzināt PASŪTĪTĀJAM un trešajām personām visus zaudējumus, kas pārsniedz apdrošināšanas atlīdzības apmēru vai kurus apdrošinātājs nesedz saskaņā ar apdrošināšanas līguma noteikumiem.
5.9. Apdrošināšanas esamība neatbrīvo Izpildītāju no pienākuma pilnā apmērā atlīdzināt Pasūtītājam zaudējumus, kas radušies Izpildītāja darbības, bezdarbības, neatbilstošas tehnoloģisko procesu vadības, neatbilstošu reaģentu izmantošanas vai citu Līguma pārkāpumu rezultātā.

6. APAKŠUZŅĒMĒJA NOMAIŅA UN JAUNA APAKŠUZŅĒMĒJA PIESAISTE 
6.1. Izpildītājs nav tiesīgs bez saskaņošanas ar pasūtītāju veikt piedāvājumā norādītā apakšuzņēmēja nomaiņu un iesaistīt papildu apakšuzņēmējus iepirkuma līguma izpildē. Izpildītājam ir pienākums saskaņot ar pasūtītāju papildu personāla iesaistīšanu iepirkuma līguma izpildē.
6.2. Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
6.2.1. piedāvātais apakšuzņēmējs neatbilst iepirkuma procedūras dokumentos apakšuzņēmējiem izvirzītajām prasībām;
6.2.2. tiek nomainīts apakšuzņēmējs, uz kura iespējām iepirkuma procedūrā izraudzītais pretendents balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu iepirkuma procedūrā izraudzītais pretendents atsaucies, apliecinot savu atbilstību iepirkuma procedūrā noteiktajām prasībām, vai tas atbilst Publisko iepirkumu likuma 42. panta otrajā daļā minētajiem pretendentu izslēgšanas iemesliem (izņemot otrās daļas 8. un 9.punktu);
6.2.3. piedāvātais apakšuzņēmējs, kura sniedzamo pakalpojumu vērtība ir vismaz 10 000 euro, atbilst Publisko iepirkumu likuma 42. panta otrajā daļā minētajiem pretendentu izslēgšanas iemesliem (izņemot otrās daļas 8. un 9.punktu);
6.2.4. apakšuzņēmēja maiņas rezultātā tiktu izdarīti tādi grozījumi pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
6.3. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
6.4. Pasūtītājs pieņem lēmumu atļaut vai atteikt iepirkuma procedūrā izraudzītā pretendenta personāla vai apakšuzņēmēju nomaiņu vai jaunu apakšuzņēmēju iesaistīšanu iepirkuma līguma izpildē iespējami īsā laikā, bet ne vēlāk kā piecu darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Publisko iepirkumu likuma 62.panta noteikumiem.
6.5. Pēc iepirkuma līguma slēgšanas tiesību piešķiršanas un ne vēlāk kā uzsākot iepirkuma līguma izpildi, Izpildītājs iesniedz pakalpojuma sniegšanā iesaistīto apakšuzņēmēju (ja tādus plānots iesaistīt) sarakstu, kurā norāda apakšuzņēmēja nosaukumu, kontaktinformāciju un to pārstāvēttiesīgo personu, ciktāl minētā informācija ir zināma. Sarakstā norāda arī apakšuzņēmēju apakšuzņēmējus. Iepirkuma līguma izpildes laikā Izpildītājs paziņo pasūtītājam par jebkurām minētās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts pakalpojumu sniegšanā.
6.6. Izpildītājs koordinē apakšuzņēmēju darbību un uzņemas pilnu atbildību par Pakalpojumu, ko snieguši apakšuzņēmēji, izpildes kvalitāti, termiņu, Līguma noteikumu ievērošanu un citiem jautājumiem, kas attiecas uz Līguma izpildi. 
6.7. Izpildītājs uzņemas pilnu atbildību par veiktajiem norēķiniem ar tā piesaistīto apakšuzņēmēju, t.sk. arī Izpildītāja maksātnespējas procesa gadījumā.
6.8. Pasūtītājs nav atbildīgs par Izpildītāja nokavētiem vai vispār neveiktiem norēķiniem ar tā piesaistīto apakšuzņēmēju.
6.9. Izpildītājs pilnā apmērā atbild par apakšuzņēmēju darbību un bezdarbību kā par savu darbību.

7. Līguma izpildē iesaistītie speciālisti un to nomaiņa
7.1. Izpildītājs Līguma izpildē piesaista kvalificētus speciālistus, kuru kvalifikāciju apliecinoši dokumenti (izglītību vai kvalifikāciju apliecinoši dokumenti vai prakses sertifikāts) ir derīgi visā Līguma darbības termiņā.
7.2. Izpildītājs nav tiesīgs bez saskaņošanas ar Pasūtītāju veikt personāla nomaiņu un iesaistīt papildu speciālistus Līguma izpildē.
7.3. Līguma izpildē iesaistīto speciālistu nomaiņa pieļaujama, ievērojot Publisko iepirkumu likuma 62. pantā noteikto kārtību.
7.4. Pasūtītājs pieņem lēmumu atļaut vai atteikt Izpildītāja speciālistu nomaiņu vai jaunu speciālistu iesaistīšanu Līguma izpildē iespējami īsā laikā, bet ne vēlāk kā 5 (piecu) darba dienu laikā pēc tam, kad no Izpildītāja saņemta visa informācija un dokumenti, kas nepieciešami lēmuma pieņemšanai.
7.5. Pasūtītāja lēmums atteikt Izpildītāja speciālistu vai jaunu speciālistu iesaistīšanu Līguma izpildē nevar būt par pamatu Izpildītāja prasījumam par Līgumā paredzēto saistību izpildes termiņu pagarinājum.

8. Pakalpojuma izpildes un pieņemšanas kārtība
8.1. Pakalpojuma uzsākšana un izpildes principi
8.1.1. Izpildītājs uzsāk Pakalpojuma sniegšanu ar dienu, kad Puses ir parakstījušas Objekta pieņemšanas–nodošanas aktu. No minētā brīža Izpildītājs uzņemas pilnu atbildību par Objekta ekspluatāciju, tehnoloģiskā procesa vadību, iekārtu darbības nodrošināšanu un Līgumā noteikto Pakalpojuma saistību izpildi.
8.1.2. Pakalpojums tiek uzskatīts par nepārtraukti sniegtu visā Līguma darbības laikā. Pakalpojuma kvalitāte, atbilstība un izpilde tiek vērtēta, pamatojoties uz:
· Tehniskajā specifikācijā noteikto KPI izpildi;
· attīrītā permeāta kvalitātes rādītājiem;
· faktiski saražoto attīrītā permeāta apjomu;
· tehnoloģiskā procesa stabilitāti un nepārtrauktību;
· SCADA sistēmas datiem;
· laboratorisko analīžu rezultātiem;
· ekspluatācijas un apkopes žurnāliem;
· Pasūtītāja veikto pārbaužu un kontroles rezultātiem.
8.1.3. Izpildītājam ir pienākums nepārtraukti uzraudzīt Objekta tehnoloģisko procesu, savlaicīgi identificēt novirzes un nekavējoties veikt nepieciešamos pasākumus bojājumu, traucējumu un avārijas situāciju novēršanai.
8.2. Tehnoloģisko traucējumu un bojājumu novēršana
8.2.1. Ja tiek konstatēts bojājums vai tehnoloģiska novirze, kas var ietekmēt:
· attīrītā permeāta kvalitāti;
· membrānu sistēmas darbību;
· tehnoloģiskos parametrus;
· garantijas saistību saglabāšanu;
· vides drošību;
8.2.2. Izpildītājam ir pienākums nekavējoties, bet ne vēlāk kā 2 (divu) stundu laikā, informēt Pasūtītāju un iesniegt pasākumu plānu bojājuma novēršanai.
8.2.3. Ja bojājuma novēršanai nepieciešama tehnoloģisko mezglu, agregātu vai rezerves daļu nomaiņa, kas nav ietverta Pakalpojuma cenā, Izpildītājs sagatavo defektu aktu, kurā norāda:
· bojājuma aprakstu;
· iespējamo bojājuma cēloni;
· tehnisko risinājumu;
· nepieciešamās rezerves daļas un materiālus;
· paredzamo darbu izpildes termiņu;
· izmaksu aprēķinu.
8.2.4. Defektu aktu Izpildītājs iesniedz Pasūtītājam ne vēlāk kā 24 (divdesmit četru) stundu laikā pēc bojājuma konstatēšanas.
8.2.5. Ja bojājuma novēršanai nepieciešama ārējo tīklu atslēgšana, Izpildītājam ir pienākums par to nekavējoties informēt Pasūtītāja pilnvaroto personu un iepriekš saskaņot nepieciešamo atslēgšanas laiku, datumu un darbu veikšanas kārtību.
8.3. Pasūtītāja kontroles tiesības
8.3.1. Pasūtītājam ir tiesības jebkurā Pakalpojuma izpildes stadijā kontrolēt Pakalpojuma atbilstību Līguma un Tehniskās specifikācijas prasībām.
8.3.2. Pasūtītājam ir tiesības:
· pārbaudīt Objekta ekspluatāciju;
· pieprasīt un saņemt SCADA sistēmas datus;
· pieprasīt laboratorisko analīžu rezultātus;
· pārbaudīt ekspluatācijas un apkopes žurnālus;
· pieprasīt informāciju par izmantotajiem reaģentiem un to atbilstību;
· pārbaudīt garantijas nosacījumu ievērošanu;
· veikt citas pārbaudes, kas nepieciešamas Pakalpojuma kvalitātes un atbilstības novērtēšanai.
8.3.3. Izpildītājam ir pienākums nodrošināt Pasūtītājam pieprasīto informāciju un dokumentāciju bez nepamatotas kavēšanās.
8.4. Pakalpojuma ikmēneša pieņemšana
8.4.1. Pakalpojums tiek pieņemts katru kalendāro mēnesi, pamatojoties uz:
· faktiski attīrītā permeāta apjomu;
· laboratorisko analīžu rezultātiem;
· KPI izpildi;
· ekspluatācijas pārskatu;
· SCADA sistēmas datiem.
8.4.2. Izpildītājs līdz nākamā mēneša 5. (piektajai) darba dienai iesniedz Pasūtītājam Pakalpojuma izpildes pārskatu.
8.4.3. Pasūtītājam ir tiesības nepieņemt Pakalpojumu pilnā vai daļējā apjomā, ja:
· nav sasniegti noteiktie KPI;
· nav nodrošināta attīrītā permeāta atbilstība noteiktajiem kvalitātes rādītājiem;
· nav ievērotas tehnoloģiskās prasības;
· nav iesniegti obligātie pārskati vai dokumentācija;
· nav veikta noteiktā laboratoriskā kontrole;
· nav nodrošināta garantijas nosacījumu saglabāšana;
· Pakalpojums citādi neatbilst Līguma prasībām.
8.5. Neatbilstību konstatēšana un novēršana
8.5.1. Konstatējot Pakalpojuma neatbilstību Līguma prasībām, Pasūtītājs sagatavo neatbilstību aktu.
8.5.2. Ja Izpildītājs neierodas uz akta sastādīšanu vai atsakās to parakstīt, Pasūtītājs ir tiesīgs sagatavot aktu vienpusēji un nosūtīt to Izpildītājam uz Līgumā norādīto elektroniskā pasta adresi.
8.5.3. Vienpusēji sastādīts neatbilstību akts ir saistošs Izpildītājam, ja tas 5 (piecu) darba dienu laikā pēc tā saņemšanas nav iesniedzis motivētus rakstveida iebildumus.
8.5.4. Izpildītājam ir pienākums par saviem līdzekļiem novērst konstatētās neatbilstības Pasūtītāja noteiktajā termiņā, bet ne vēlāk kā:
· kritiskas neatbilstības – 24 stundu laikā;
· būtiskas neatbilstības – 3 darba dienu laikā;
· pārējās neatbilstības – 10 darba dienu laikā,
ja Puses rakstveidā nav vienojušās par citu termiņu.
8.5.5. Ja Pusēm rodas domstarpības par neatbilstības cēloņiem vai novēršanas nepieciešamību, Puses var vienoties par neatkarīga eksperta pieaicināšanu. Eksperta atzinums ir saistošs abām Pusēm, un eksperta izmaksas sedz Puse, kurai atzinums ir nelabvēlīgs.
8.6. Avārijas reaģēšana
8.6.1. Izpildītājam ir pienākums nodrošināt diennakts avārijas dienesta (24/7) pieejamību un iespēju Pasūtītājam jebkurā laikā pieteikt bojājumus, tehnoloģiskās novirzes vai citus ar Objekta darbību saistītus traucējumus.
8.6.2. Reaģēšanas un avāriju novēršanas termiņi tiek piemēroti saskaņā ar Tehniskajā specifikācijā noteiktajiem KPI un Līguma prasībām.
8.6.3. Pasūtītājam ir tiesības atteikties parakstīt Pakalpojuma pieņemšanas–nodošanas aktu, ja Pakalpojums nav izpildīts atbilstoši Līguma noteikumiem, tai skaitā nav nodrošināta tehnoloģiskā procesa atbilstība, kvalitātes rādītāji vai citas Līguma prasības.
8.7. Dokumentācijas nodošana pēc Līguma termiņa beigām
8.7.1. Ne vēlāk kā 10 darba dienu laikā pēc Līguma izbeigšanās vai termiņa beigām Izpildītājs nodod Pasūtītājam visu ar Pakalpojuma izpildi saistīto dokumentāciju:
· ekspluatācijas žurnālus; 
· apkopes un remontu vēsturi; 
· laboratorisko analīžu rezultātus; 
· SCADA datu arhīvus; 
· reaģentu patēriņa informāciju; 
· tehnoloģisko procesu iestatījumus un parametrus.

9. Pušu tiesības un pienākumi
9.1. Pasūtītājs:
9.1.1. nodrošina Izpildītāja darbinieku un transporta iekļūšanu Objektā, informējot par iekļūšanas vietu un laiku Izpildītāja pilnvaroto personu;
9.1.2. pieņem izpildītu, Līguma prasībām atbilstošu kvalitatīvu Pakalpojumu, kas izpildīts atbilstoši Līgumam un spēkā esošiem normatīviem aktiem, kas attiecas uz Pakalpojuma izpildes kārtību un kvalitāti;
9.1.3. sniedz Izpildītāja pieprasīto Pakalpojuma izpildei nepieciešamo informāciju;
9.1.4. savlaicīgi un pilnā apjomā apmaksā Izpildītāja kvalitatīvi veikto un Pasūtītāja pieņemto Pakalpojumu saskaņā ar Līguma noteikumiem;
9.1.5. ir tiesīgs apturēt Pakalpojuma izpildi līdz pārkāpuma novēršanai, nepagarinot Pakalpojuma izpildes termiņu, ja konstatē, ka Izpildītājs Pakalpojuma izpildē neievēro darba drošības, darba aizsardzības, ugunsdrošības, apkārtējās vides un citu spēkā esošo normatīvo aktu, kas reglamentē konkrēto darbu veikšanu prasības;
9.2. Izpildītājs:
9.2.1. ar savu darbaspēku, inventāru, materiāliem un tehnisko nodrošinājumu sniedz Pasūtītājam kvalitatīvu un Līguma noteikumiem atbilstošu Pakalpojumu;
9.2.2. nodrošina Pakalpojuma izpildi saskaņā ar spēkā esošajiem normatīvajiem aktiem, atbilstošā kvalitātē un Līgumā noteiktajā termiņā. Par visiem apstākļiem, kas ietekmē Pakalpojuma izpildi, Izpildītājs nekavējoties rakstveidā informē Pasūtītāju; 
9.2.3. pirms Pakalpojuma uzsākšanas brīdina Pasūtītāju par Līgumā neparedzētiem apstākļiem, kas var ietekmēt Pakalpojuma izpildi, vienlaicīgi iesniedzot savus priekšlikumus situācijas risinājumam. Pasūtītājs vienpersoniski izlemj jautājumu par risinājumu šajā apakšpunktā paredzētajās situācijās;
9.2.4. nodrošina kvalificēta personāla piesaisti Pakalpojumam visā Līguma darbības laikā. Kvalificētu personālu drīkst nomainīt tikai ar Pasūtītāja rakstveida atļaujas saņemšanu; 
9.2.5. pēc Pasūtītāja pieprasījuma sniedz pilnu informāciju par Pakalpojuma izpildes gaitu un nepieciešamības gadījumā sniedz visu nepieciešamo informāciju, kas ir Izpildītāja rīcībā un ir saistīta ar Līguma izpildi;
9.2.6. ir atbildīgs par darba drošības, darba aizsardzības, ugunsdrošības, apkārtējās vides, kā arī citu spēkā esošo ārējo normatīvo aktu, kas reglamentē darbu veikšanu, prasību ievērošanu un pasākumu nodrošināšanu;
9.2.7. nodrošina visu nepieciešamo atļauju un sertifikātu spēkā esamību, kuri nepieciešami Pakalpojuma izpildei visā Līguma darbības laikā;
9.2.8. nodrošina, lai, sniedzot Pakalpojumu, netiktu bojātas esošās konstrukcijas, Objekta apkārtnē esošie apstādījumi, citas ēkas vai zemes gabali, kā arī netiktu izdarīti neatļauti vai nepamatoti traucējumi Objekta apkārtnē esošo ēku vai biroju, kā arī zemes īpašumu izmantošanai;
9.2.9. uzņemas pilnu materiālo atbildību par Objektam, Pasūtītājam vai trešajām personām nodarītajiem bojājumiem, nodarītajiem zaudējumiem, novērš radītos bojājums, sedz visas izmaiņas vai sedz visus zaudējumus, kas Izpildītāja, tā darbinieku vai apakšuzņēmēju darbības vai bezdarbības rezultātā radušies;
9.2.10. nodrošina kārtību un tīrību Objektā, pastāvīgi izvāc no Objekta Pakalpojuma izpildes rezultātā radušos gružus un netīrumus, ja tādi būs radušies. Ja Izpildītājs šo pienākumu neveic, Pasūtītājam ir tiesības organizēt atkritumu aizvākšanu pašam vai uzdot to darīt trešajām personām, attiecīgās izmaksas ieturot no Līguma ietvaros Izpildītājam veicamajiem maksājumiem;
9.2.11. pēc Pasūtītāja pieprasījuma iesniedz Pasūtītājam Pakalpojumā izmantoto materiālu ražotāja ekspluatācijas īpašību deklarāciju vai citus ražotāja apliecinošus dokumentus, kas apliecina izmantoto materiālu atbilstību normatīvo aktu prasībām;
9.2.12. iekārto un aizpilda tehniskās apkopes žurnālus, kuros regulāri veic nepieciešamos ierakstus par veiktajiem darbiem un citu nepieciešamo informāciju, kā arī nodrošina žurnāla esamību Objektā; 
9.2.13. sniedz konsultācijas pēc Pasūtītāja pilnvarotās personas pieprasījuma skaidrojumus par Objekta darbību, tehnisko stāvokli un apkopi;
9.2.14. ir tiesīgs saņemt samaksu par kvalitatīviem Līguma noteikumiem atbilstoši sniegtajiem Pakalpojumiem Līgumā noteiktajā kārtībā, termiņa un apmērā.
9.2.15. nodrošina Pakalpojuma kvalitātes kontroli visā Līguma darbības laikā un pēc Pasūtītāja pieprasījuma iesniedz dokumentus, kas apliecina:
· tehnoloģisko parametru ievērošanu; 
· laboratorisko analīžu rezultātus; 
· reaģentu patēriņu; 
· veikto apkopes darbu apjomu; 
· iekārtu darbības vēsturi.
9.3. Ja Pasūtītājs konstatē neatbilstību Līguma, Tehniskās specifikācijas vai normatīvo aktu prasībām, Izpildītājam ir pienākums:
· nekavējoties informēt Pasūtītāju par neatbilstību; 
· veikt nepieciešamos pasākumus tās novēršanai; 
· iesniegt Pasūtītājam informāciju par cēloņiem un veiktajiem korektīvajiem pasākumiem.
· 
10. Pušu atbildība
10.1. Puses savstarpēji ir atbildīgas par otrai Pusei nodarītajiem zaudējumiem, ja tie radušies vienas Puses vai tās darbinieku, kā arī šīs Puses Līguma izpildē iesaistīto trešo personu darbības vai bezdarbības, kā arī rupjas neuzmanības, ļaunā nolūkā izdarīto darbību vai nolaidības rezultātā.
10.2. Puses normatīvajos aktos noteiktajā kārtībā atbild par trešajām personām nodarītajiem zaudējumiem, ja tie radušies Puses vai tās darbinieku darbības vai bezdarbības rezultātā.
10.3. Izpildītājs ir atbildīgs par Līgumā un normatīvajos aktos noteikto Pakalpojumu izpildīšanas kvalitātes prasību ievērošanu un par šo prasību neievērošanu atbild Līgumā un normatīvajos aktos paredzētā kārtībā.
10.4. Ja vienas Puses saistību izpildes nokavējums, kas ietekmē otras Puses spējas izpildīt savas saistības, liedz otrai Pusei veikt savlaicīgu saistību izpildi, tā izpilde tiek pagarināta par pirmās Puses nokavēto laika posmu. Šādos gadījumos par to tiek informēta otra Puse. Pusei, kura prasa, lai minēto apstākļu dēļ tiktu pagarināts saistību izpildes termiņš, ir pienākums iesniegt pierādījumus, kuri apliecina otras Puses saistību izpildes nokavējuma faktu.
10.5. Gadījumā, ja Pasūtītājs neievēro Līguma noteikto Pakalpojumu samaksas termiņu, Izpildītājs ir tiesīgs prasīt Pasūtītājam maksāt līgumsodu 0,5% (nulle komats pieci procenta) apmērā no termiņā nesamaksātās summas par katru kavējuma dienu, bet ne vairāk kā 10% no termiņā nesamaksātās summas. Pasūtītājs līgumsodu samaksā 10 (desmit) darba dienu laikā pēc rēķina par līgumsodu saņemšanas no Izpildītāja.
10.6. Ja Izpildītājs nav ievērojis Līgumā noteiktos Pakalpojumu izpildes termiņus, Pasūtītājs ir tiesīgs prasīt Izpildītājam maksāt līgumsodu 0,5% (nulle komats pieci procenta) apmērā no termiņā neizpildītā Pakalpojuma vērtības (izmaksām) bez PVN par katru kavējuma dienu, bet ne vairāk kā 10% no attiecīgā Pakalpojuma vērtības bez PVN.
10.7. Ja Izpildītājs Pakalpojumu izpildījis nekvalitatīvi un vai citādi neatbilstoši Līguma noteikumiem Pasūtītājs ir tiesīgs prasīt Izpildītājam maksāt līgumsodu 500,00 EUR (pieci simti euro) apmērā par katru konstatēto gadījumu.
10.8. Ja Izpildītājs nav novērsis Pasūtītāja iesniegtajā Pakalpojuma neatbilstības/defektā aktā konstatētos trūkumus Līgumā noteiktajā kārtībā un termiņā, Pasūtītājam ir tiesības pieprasīt Izpildītājam maksāt līgumsodu 0,5 % (nulle komats pieci procenti) apmērā no attiecīga Pakalpojuma vērtības (izmaksām) bez PVN par katru kavējuma dienu, bet ne vairāk kā 10% (desmit procenti) no šā Pakalpojuma vērtības bez PVN.
10.9. Gadījumā, ja Izpildītājs Pakalpojumu izpildē neievēro spēkā esošo normatīvo aktu darba drošības noteikumus/prasības, Pasūtītājs ir tiesīgs aprēķināt Izpildītājam līgumsodu 500,00 EUR (pieci simti euro) apmērā par katru konstatēto gadījumu.
10.10. Izpildītājs Līguma 10.6. - 10.9. punktā noteikto līgumsodu samaksā 10 (desmit) darba dienu laikā pēc rēķina par līgumsodu saņemšanas no Pasūtītāja.
10.11. Pasūtītājam ir tiesības ieskaita kārtībā samazināt maksājamo naudas summu par pieņemto Pakalpojumu tādā apmērā, kāds ir Līgumā noteiktajā kārtībā aprēķinātais līgumsods Izpildītājam vai kompensēt to no Līguma saistību izpildes nodrošinājuma.
10.12. Gadījumā, ja Līgumā noteikto termiņu neievērošanas vai nekvalitatīvi veikta Pakalpojuma rezultātā Izpildītājs Pasūtītājam ir radījis zaudējumus, Izpildītājs tos sedz pilnā apmērā.
10.13. Līgumsoda samaksa neatbrīvo Puses no saistību izpildes.

11. Nepārvarama vara
11.1. Puses tiek atbrīvotas no atbildības par daļēju vai pilnīgu Līgumā paredzēto saistību neizpildi, ja tā radusies pēc Līguma noslēgšanas nepārvaramas varas apstākļu rezultātā, kurus Puses nevarēja paredzēt un novērst.
11.2. Ar nepārvaramu varu (force majeure) saprot ārkārtēju apstākļu iestāšanos, kurus nevarēja paredzēt, novērst vai ietekmēt un par kuru rašanos Puses nenes atbildību, tas ir, dabas katastrofas, kara darbība, terora akti, blokādes, civiliedzīvotāju nemieri, valsts un pašvaldību institūciju rīcība un to pieņemtie normatīvie akti, lēmumi un rīkojumi, kā arī citi ārkārtēja rakstura negadījumi, par kuru attiecināšanu uz nepārvaramas varas apstākļiem Pusēm jālūdz to konstatēt citai kompetentai un neatkarīgai institūcijai.
11.3. Pusēm ir tiesības pagarināt Līguma nosacījumu izpildes termiņus par laika posmu, kurā darbojas nepārvaramā vara, ja Puse ne vēlāk par 3 (trīs) darba dienām no nepārvaramas varas iestāšanās dienas paziņo otrai Pusei par neiespējamību pildīt savas saistības, kas radušās nepārvaramās varas dēļ.
11.4. Puse zaudē tiesības atsaukties uz nepārvaramas varas apstākļiem, ja tā nav ievērojusi Līguma 11.3. punkta noteikumus.
11.5. Ja nepārvaramās varas dēļ Līguma izpilde aizkavējas ilgāk par 1 (vienu) mēnesi, Puses ir tiesīgas vienpusēji izbeigt Līgumu, par to rakstveidā brīdinot otru pusi vismaz 5 (piecas) darba dienas iepriekš.
11.6. Ja Līgums tiek izbeigts nepārvaramās varas apstākļu dēļ, nevienai no Pusēm nav tiesības pieprasīt no otras Puses atlīdzināt zaudējumus vai pieprasīt kompensāciju par jebkura veida zaudējumiem.

12. Personu datu aizsardzība un konfidencialitāte
12.1. Puses apzinās, ka Līguma izpildes ietvaros var rasties nepieciešamība savstarpēji apmainīties ar informāciju, kas satur personas datus (piemēram, Pušu pārstāvju un/vai kontaktpersonu identificējošā un kontaktinformācija). Šādā gadījumā katrs no Pusēm ir uzskatāms par patstāvīgu pārzini savā rīcībā esošu datu apstrādei, tā apņemas datus apstrādāt atbilstoši spēkā esošajiem normatīvajiem aktiem, un otrai Pusei dati tiek nodoti Pušu leģitīmu interešu ietvaros, lai nodrošinātu Līguma kvalitatīvu izpildi, izpildītu normatīvo aktu prasības vai realizētu citas leģitīmas attiecīgās Puses  intereses. Puses apņemas nodrošināt spēkā esošajiem tiesību aktiem atbilstošu aizsardzības līmeni otrās Puses iesniegtajiem personas datiem.
12.2. Līguma ietvaros visus personu datus Puses apstrādā tikai Līguma izpildes mērķiem un tikai tādā apmērā, lai nodrošinātu starp Pusēm noslēgtā Līguma izpildi.
12.3. Puses veic visus nepieciešamos tehniskos un organizatoriskos drošības pasākumus, tostarp jebkurus papildu pasākumus, kas nepieciešami, lai nodrošinātu, ka Puses nodotie personas dati Līguma izpildes ietvaros netiek nejauši vai nelikumīgi iznīcināti, nozaudēti vai sabojāti, vai darīti zināmi trešajām personām, netiek ļaunprātīgi izmantoti vai kā citādi apstrādāti tādā veidā, kas ir pretējs Līguma darbības laikā spēkā esošo datu aizsardzības tiesību aktiem.
12.4. Pēc Puses pieprasījuma otra Puse ziņo vai dokumentāri pierāda, ka tā ievēro piemērojamo datu aizsardzības tiesību aktu prasības un Līgumā noteiktos pienākumus.
12.5. Pusēm vienmēr jāievēro piemērojamie tiesību akti personas datu aizsardzības jomā.
12.6. Puse atlīdzina otrai Pusei jebkuras prasības, izmaksas (tostarp samērīgus izdevumus par juridiskiem pakalpojumiem), zaudējumus, naudas sodus, izdevumus, kas Pusei radušies, otrai Pusei pārkāpjot Līgumu attiecībā uz personas datu aizsardzību, tostarp pārkāpjot piemērojamos tiesību aktus par personas datu aizsardzību.
12.7. Puses tiek atbrīvotas no atbildības par personas datu apstrādi, ko saņēmušas, no vispār pieejamiem avotiem, kā arī informācijas, datu izplatīšanu, kas tika izplatīti un publicēti vai citā veidā bija pieejami masu informācijas avotos un internetā.
12.8. Puses ir tiesīgas apstrādāt personas datus tikai tik ilgi, cik tas nepieciešams, lai pienācīgi izpildītu no Līguma izrietošas saistības.
12.9. Puses vienojas neizpaust konfidenciāla rakstura informāciju, ko par tādu ir noteikusi Puse, kas attiecas uz otru Pusi un kļuvusi zināma Līguma darbības laikā. Par konfidenciālu informāciju uzskatāma un pie neizpaužamām ziņām pieskaitāma jebkāda esoša vai Līguma izpildes laikā iegūta vārdiska vai rakstiska, tekstuāla vai vizuāla finansiāla, ekonomiska, juridiska vai cita satura informācija, kas Pusēm nodota vai kļuvusi zināma, pildot Līgumā paredzētās saistības un sniedzot Pakalpojumus.
12.10. Puses apņemas Darbu veikšanas un Līguma darbības laikā, kā arī pēc Līguma izbeigšanas bez otras Puses iepriekšējas rakstiskas atļaujas neizpaust, neizplatīt un jebkādā citādā veidā nenodot trešajām personām Pušu rīcībā nonākušo konfidenciālo informāciju, neizmantot to savās personīgajās interesēs, kā arī rūpēties, lai tā nebūtu tieši vai netieši pieejama trešajām personām, ciktāl normatīvajos aktos nav noteikts citādi.
12.11. Puses nodrošina informācijas konfidencialitātes noteikumu izpildi arī no jebkuru trešo personu puses, ko Puses piesaistījusi Līguma izpildei.
12.12. Katra no Pusēm apņemas informēt tās personas (piemēram, kuras norādītas kā kontaktpersonas vai pārstāvji), kuru personas dati tiek nodoti otrai Pusei, par: 
12.13. to, ka tās personas dati ir tikuši apstrādāti;
12.14. otrās Puses nosaukumu, kontaktinformāciju un mērķiem, kādiem nodotie dati varētu tikt izmantoti, t.i., Līguma saistību izpildei vai leģitīmu interešu realizēšanai;
12.15. iespēju vērsties pie attiecīgās Puses, lai iegūtu papildu informāciju vai realizētu savas kā datu subjekta tiesības.

13. Līguma darbības termiņš un grozījumi, Līguma izbeigšana
13.1. Līgums stājas spēkā ar tā abpusēju parakstīšanas dienu.
13.2. Līgums ir spēkā 12 (divpadsmit) mēnešus no pieņemšanas – nodošanas akta parakstīšanas dienas.
13.3. Līguma grozījumi ir spēkā tikai tad, ja tie izdarīti rakstveidā, un tos parakstījušas abas Puses.
13.4. Līguma grozījumi ir pieļaujami:
13.4.1. ja tie nemaina Līguma vispārējo raksturu;
13.4.2. ja tie atbilst Publisko iepirkumu likuma 61. panta nosacījumiem.
13.5. Līgumu var papildināt, grozīt vai izbeigt, Pusēm savstarpēji vienojoties. Jebkuras Līguma izmaiņas vai papildinājumi tiek noformēti rakstiski un kļūst par Līguma neatņemamu sastāvdaļu. Izmaiņas un papildinājumi šajā Līgumā stājas spēkā tad, kad par to ir panākta abu Pušu rakstiska vienošanās.
13.6. Jebkādas Līguma izmaiņas un papildinājumi veicami saskaņā ar Publisko iepirkumu likuma 61.panta noteikumiem. Līgumā var tikt veikti nebūtiski grozījumi un grozījumi atbilstoši Publisko iepirkumu likuma 61. panta piektās daļas noteikumiem. Rakstiskās vienošanās tiek abpusēji parakstītas, un ir pievienojamas Līgumam kā neatņemamas sastāvdaļas.
13.7. Līgumā var tikt veikti būtiski līguma grozījumi, iestājoties Publisko iepirkumu likuma 61.panta trešās daļas 2. – 4.punktos minētiem gadījumiem. Līgumcenas pieaugums, ko noteic kā visu secīgi veikto grozījumu naudas vērtības summu šādos gadījumos nevar pārsniegt 10 procentus no sākotnējās iepirkuma līguma līgumcenas attiecībā uz katru gadījumu, kas minēts Publisko iepirkumu likuma 61.panta trešās daļas 2. un 3. punktā.
13.8. Pasūtītājam ir tiesības veikt izmaiņas Līgumā noteiktajos Pakalpojumu apjomos (t.sk., to apjoma palielināšana vai samazināšana), kā arī uzdot Izpildītājam veikt Līgumā sākotnēji neparedzētus darbus, nemainot tā būtību. Līguma grozījumi var tikt pamatoti ar objektīvu nepieciešamību Līguma izpildei vai apstākļiem, kurus pirms Līguma noslēgšanas Izpildītājs nevarēja objektīvi paredzēt pakalpojuma specifikās dēļ. Līguma grozījumi ir pieļaujami, ja tie nemaina Līguma vispārējo raksturu (veidu un iepirkuma procedūras dokumentos noteikto mērķi) un atbilst normatīvajos aktos noteiktajam regulējumam publisko iepirkumu jomā. Pakalpojuma apjomu izmaiņas, kas veiktas saskaņā ar Publiskā iepirkuma likuma 61. panta piekto daļu nedrīkst mainīt sākotnējo Līgumcenu vairāk kā par 10 %.
13.9. Ja Pasūtītājam ir nepieciešami papildu Darbi, Pasūtītājs iesniedz Izpildītājam papildu Darbu tehnisko specifikāciju.
13.9.1. Papildu darbi ir tādi izpildāmie darbi un veicamie pasākumi, kas sākotnēji netika ietverti Tehniskajā specifikācijā, bet kuri kļuvuši nepieciešami Darba izpildei un kurus nevar tehniski vai ekonomiski nodalīt no Darba , vai kuri ir būtiski nepieciešami Darba izpildei, kaut arī tos iespējams nodalīt no Darba. Papildu darba izmaksas nedrīkst pārsniegt 10% no Līguma summas.
13.9.2. 14 (četrpadsmit) dienu laikā no papildu darbu tehniskās specifikācijas saņemšanas dienas Izpildītājs iesniedz Pasūtītājam piedāvājumu, kas ietver:
13.9.2.1. Papildu darba ietvaros izpildāmo darbu un veicamo pasākumu aprakstu,
13.9.2.2. Papildu darba finanšu piedāvājumu, kā arī norādes uz nepieciešamajiem grozījumiem Līgumā.
13.9.3. 14 (četrpadsmit) dienu laikā no Izpildītāja piedāvājuma saņemšanas dienas Pasūtītājs akceptē Izpildītāja piedāvājumu un sagatavo attiecīgu Līguma grozījumu projektu vai noraida Izpildītāja piedāvājumu. 
13.10. Līgumcenas pieaugums, ko noteic kā visu secīgi veikto grozījumu naudas vērtības summu, nevar pārsniegt 50 procentus no sākotnējās iepirkuma līguma līgumcenas attiecībā uz katru gadījumu, kas minēts šā līguma 2.7., 13.6., 13.7. , 13.8. un 13.9. punktā.
13.11. Visi Līguma pielikumi un Līguma grozījumi/papildinājumi ir Līguma neatņemama sastāvdaļa.
13.12. Puses var izbeigt Līgumu pirms Līguma darbības termiņa beigām, Pusēm savstarpēji rakstveidā vienojoties.
13.13. Pasūtītājam ir tiesības vienpusēji izbeigt Līgumu bez Izpildītāja piekrišanas, ja:
13.13.1. Izpildītājs vismaz 2 (divas) reizes nokavējis Līgumā noteiktos Pakalpojumu izpildes uzsākšanas vai pabeigšanas termiņu, par ko Pasūtītājs iesniedza Izpildītājam vismaz 2 (divas) pretenzijas;
13.13.2. Izpildītājs vismaz 2 (divas) reizes Pakalpojumus izpildījis neatbilstoši Līguma, t. sk. Tehniskās specifikācijas, noteikumiem, kvalitātes vai tehnoloģijas prasībām, par ko Pasūtītājs ir iesniedzis Izpildītājam vismaz 2 (divas) neatbilstību/defekta aktus;
13.13.3. Izpildītājs vismaz 2 (divas) reizes nokavējis Līgumā noteiktos Pakalpojumu neatbilstības/defektu un trūkumu novēršanu termiņus, par ko Pasūtītājs ir iesniedzis Izpildītājam vismaz 2 (divas) pretenzijas;
13.13.4. Izpildītājs neiesniedz Līguma saistību izpildes nodrošinājumu Līgumā 4. punktā noteiktajā kārtībā, termiņā un apmērā;
13.13.5. Izpildītājs neiesniedz civiltiesiskās atbildības apdrošinājumu Līgumā 5. punktā noteiktajā kartībā, termiņā un apmērā;
13.13.6. Izpildītājs apzināti sniedzis Pasūtītājam nepatiesu informāciju, nav ievērojis godīgas komercprakses vai konkurences principus, vai ar nolūku veicis citas prettiesiskas darbības;
13.13.7. Ja Pasūtītājam ir zudusi nepieciešamība pēc Pakalpojumiem.
13.13.8. Līgumu nav iespējams izpildīt tādēļ, ka Līguma izpildes laikā pret kādu no Pusēm ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas (NATO) dalībvalsts noteiktās sankcijas (Starptautisko un Latvijas Republikas nacionālo sankciju likuma 11.1  panta trešā daļa);
13.13.9. ierosināta Izpildītāja maksātnespējas vai tiesiskās aizsardzības procesa lieta, vai uzsākts ārpustiesas tiesiskās aizsardzības process;
13.13.10. Izpildītāja saimnieciskā darbība ir apturēta vai izbeigta;
13.13.11. nepārvaramas varas apstākļu iestāšanās gadījumā.
13.13.12. Izpildītājs atkārtoti nenodrošina attīrītā ūdens kvalitātes prasības; 
13.13.13.  Izpildītāja darbības rezultātā tiek zaudētas garantijas; 
13.13.14.  Izpildītājs būtiski pārkāpj vides aizsardzības prasības; 
13.13.15. Izpildītājs nenodrošina nepieciešamos resursus Pakalpojuma nepārtrauktai sniegšanai.
13.14. Līguma 13.11. punktā noteiktajā gadījumā Pasūtītājs ir tiesīgs vienpusēji izbeigt Līgumu, rakstiski paziņojot Izpildītājam par Līguma izbeigšanu vismaz 1 (vienu) mēnesi iepriekš.
13.15. Izpildītājam ir tiesības vienpusēji izbeigt Līgumu bez Pasūtītāja piekrišanas paziņojot Pasūtītājam par Līguma izbeigšanu vismaz 1 (vienu) mēnesi iepriekš, ja:
13.15.1. Pasūtītājs vismaz 2 (divas) reizes nav ievērojis Līgumā noteikto Pakalpojuma samaksas termiņu, par ko Izpildītājs ir iesniedzis Pasūtītājam vismaz 2 (divas) motivētas rakstiskas pretenzijas;
13.15.2. Pasūtītāja saimnieciskā darbība ir apturēta vai izbeigta;
13.15.3. ierosināta Pasūtītāja maksātnespējas vai tiesiskās aizsardzības procesa lieta, vai uzsākts ārpustiesas tiesiskās aizsardzības process;
13.15.4. Pasūtītājs apzināti Pasūtītājam sniedzis nepatiesu informāciju, nav ievērojis godīgas komercprakses vai konkurences principus, vai ar nolūku veicis citas prettiesiskas darbības;
13.15.5. pret Pasūtītāju ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kuru rezultātā Līguma turpmāka izpilde ir kļuvusi neiespējama;
13.15.6. nepārvaramas varas apstākļu dēļ.
13.16. Līgumā noteiktajos gadījumos Līgums uzskatāms par izbeigtu nākamajā darba dienā pēc Pušu paziņojuma par Līguma izbeigšanu saņemšanu atbilstoši Līgumā noteiktajam. Elektroniski sagatavotajam paziņojumam par Līguma izbeigšanu jābūt parakstītam ar Puses drošu elektronisko parakstu.
13.17. Līguma termiņam beidzoties vai Līguma pirmstermiņa izbeigšanas gadījumā, Puses abpusēji saskaņotajā termiņā veic savstarpējos norēķinus, līgumsoda samaksu, zaudējumu atlīdzināšanu u.c. darbības, saistībā ar līgumattiecību izbeigšanos.
13.18. [bookmark: _Ref367774720]Jebkurā Līguma izbeigšanas gadījumā, Izpildītāja pienākums ir 5 (piecu) darba dienu laikā pēc Līguma izbeigšanas pilnībā atbrīvot Objektus no Izpildītāja inventāra, darba rīkiem, personāla u.c. un nodot Objektus ar nodošanas - pieņemšanas aktu Pasūtītājam.

14. Pušu saziņa un korespondence, pilnvarotās personas
14.1. Visus ar Līguma izpildi saistītos dokumentus, tajā skaitā rēķinus, iesniegumus, paziņojumus, uzaicinājumus, informāciju, pieteikumus, pretenzijas, aktus, grafikus, vienošanās u.tml., viena Puse iesniedz otrai Pusei kāda no šādiem veidiem:
14.1.1. nododot personīgi Līguma 14.2.1., 14.2.2. apakšpunktā norādītajai otras Puses pilnvarotajai personai;
14.1.2. nosūtot elektroniski uz otras Puses pilnvarotās personas Līgumā 14.2.1., 14.2.2. apakšpunktā norādīto e-pasta adresi;
14.1.3. nosūtot elektroniski uz otras Puses Līgumā norādīto e-pasta adresi;
14.1.4. nosūtot ar pasta sūtījumu uz otras Puses Līgumā norādīto juridisko adresi.
14.2. Puses vienojas, ka visos ar Līguma izpildi saistītos jautājumus tajā skaitā bet ne tikai: sniedz Līguma izpildei nepieciešamo informāciju, veic Līguma izpildes un apmaksas kontroli, iesniedz un saskaņo rēķinus; sagatavo, iesniedz, saskaņo un paraksta Pieņemšanas - nodošanas un citus Līgumā norādītos aktus; sagatavo, paraksta un iesniedz pretenzijas, brīdinājumus, paziņojumus, nodrošina piekļuvi Objektam, kontrolē Pakalpojuma izpildes gaitu, termiņus un kvalitāti u.c., risinās šādas Pušu pilnvarotās personas:
14.2.1. no Pasūtītāja puses:
14.2.2. no Izpildītāja puses:
14.3. Visa Pušu sarakste un korespondence, tajā skaitā informācija, dokumenti, akti, atskaites, norādījumi, rēķini, paziņojumi, pretenzijas, saskaņošanas, iesniegumi, vienošanās u.c.) uzskatāma par iesniegtu un saņemtu 7. (septītajā) dienā pēc nodošanas pasta pakalpojumu sniedzējam; attiecīgajā darba dienā, ja korespondence nodota personīgi Puses pilnvarotajai personai pret parakstu; vai arī nākamajā darba dienā, ja korespondence nosūtīta uz Līgumā norādītājām Pušu un viņu pilnvaroto personu elektroniskā pasta adresēm, no pirmdienas līdz ceturtdienai no plkst. 8.00 līdz plkst. 17.00, un piektdienā no plkst. 8.00 līdz plkst. 16.00.
15. Nobeiguma noteikumi
15.1. Visas domstarpības un nesaskaņas, kas rodas Līguma darbības laikā, Puses risina savstarpēju sarunu ceļā. Ja radušās domstarpības nav iespējams atrisināt sarunu ceļā, strīds nododams izskatīšanai Latvijas Republikas tiesā pēc piekritības.
15.2. Puses Līguma noteiktajā kārtībā informē viena otru par izmaiņām Pušu pilnvarotās personās; juridiskā statusa, juridiskās vai korespondences adreses un bankas rekvizītu maiņu, ierosinātu maksātnespējas procesu vai tiesiskās aizsardzības (ārpustiesas tiesiskās aizsardzības) procesu, reorganizāciju, likvidāciju, darbības apturēšanu vai izbeigšanu vismaz 5 (piecu) darba dienu laikā pēc attiecīgo apstākļu iestāšanās.
15.3. Līgums satur Pušu pilnīgu vienošanos, Puses ir iepazinušās ar tā saturu un piekrīt visiem tā noteikumiem, un to apliecina, parakstot Līgumu.
15.4. Ja kāds no Līguma noteikumiem zaudē juridisku spēku, tas nerada pārējo noteikumu spēkā neesamību. 
15.5. Pusēm nav tiesību nodot savas ar Līgumu uzņemtās saistības trešajai personai bez otras Puses rakstiskas piekrišanas, izņemot gadījumu, kad Izpildītājs Līguma izpildē ir piesaistījis apakšuzņēmēju.
15.6. Līguma nodaļu virsraksti ir lietoti vienīgi atsauksmju ērtībai un nevar tikt izmantoti Līguma noteikumu interpretācijai.
15.7. Līgums ir sagatavots latviešu valodā uz __ lapām un parakstīts elektroniski ar drošu elektronisko parakstu, kas satur laika zīmogu.
15.8. Līguma pielikumi 
15.8.1. Līguma 1. pielikums „Tehniskā specifikācija” uz  ;
15.8.2. Līguma 2. pielikums „Finanšu piedāvājums” uz  ;
15.8.3. Līguma 3.pielikums “Tehniskais piedāvājums” uz.
15.9. Abi līguma eksemplāri ir identiski un tiem ir vienāds juridisks spēks. Viens elektroniskā Līguma eksemplārs glabājas pie Pasūtītāja un otrs pie Izpildītāja.
16. Pušu rekvizīti un paraksti

